钦定古今图书集成/历象汇编/乾象典/第030卷 > 《测食》 > 《因食而知日月地大小之别》
## 钦定古今图书集成/历象汇编/乾象典/第030卷 > 《测食》 > 《因食而知日月地大小之别》

问：“日体甚大于月，与地何征？”曰：“昔有人叹世人止凭
肉目，不求物理。尝设喻曰：‘日出地时，设有骏马疾驰，
从日始露至全现，亦可驰四里。纵令日行与马等速
则四里，而仅见其全，则全体之径亦必四里矣。今骏
马一昼夜所驰，于地几何？最速不过全围百分之一
也。而太阳日一周焉，则其行之疾莫拟也。是则马之’”
四里，日之行几千万里矣。日体之大，即此微可知也。
且日月体之大小，即食可辨。盖凡物之有形象者，若
空中无所障碍，则其体之全体之分，无不出其本象
于一直线而至乎界之一点。此凡物皆然，不拘方圆
棱角等形，如有物体于此，其基址即物体也，其界点
则线之锐角所至，而入人目者也。凡“实体出《锐角》影
者，照体必大乎实体，否则其光不能照实体之全面，
而使对面锐影之尽处，仍聚合而有光也。”今欲验日
大乎月，可视日食。月居日前而掩其光，是时月边尚
有光，是日体在外。而其象之入人目，非近来自月体，
乃远来自日体也。其线既为角形，则从月体至日体
更为广大，是其角形之锐，从日来目为一点，而中间
能包月体有馀，则日体之大于月体，复奚疑哉？
今欲知日体大乎地者，观诸月食可知月之食地，居
日前而生角，影掩月体也。当月食时，月体近乎地则
入阔，影远乎地则人锐，影愈远愈锐，以聚于一点。若
此者孰不信日体之大于地体也？设谓日体与地体
均，则地影“大小均，为无穷尽之等影。”若言地体大乎
日体，则地影必益远益大，为无穷尽之大影。其影既
远，不独食诸天之星，必且食诸星之天矣。则每遇望
时，月体讵能移于大影之外乎？由此益信月体之小
乎地球也。盖地影益远益锐，而月食居此。影或有全而久者，则月径更小于影，而影小于地。故月体地球
之大小从可知矣。